ཚོགས་སུ་འགྲོ་ཐུབ་ན་གྲྭ་ཚང་འདུ་ཁང་དུ་སོང་།དཀོར་གཉིས་ཟ་འདོད་དམ་གསུང་ཤིང་ཐུགས་ཕྱུང་བའི་རྣམ་པ་མཛད་ཀྱི་འདུགདེ་རྗེས་ཙམ་ལ་ལས་སྔོན་ལྟར་རྟ་ཆག་སྟེང་མཚམས་པའི་འབུམ་འདོན་རྒྱུ་དེ་ད་ལོ་ཨེ་ཚུགས་ལྟ་བས་ཞལ་འདེབས་དང་།ཉིད་ཕེབས་པར་ཞུ་ཞུས་པར།ཞལ་སྔ་ནས་མཚམས་པ་བྱ་བ་དེ་འབུམ་ཤེར་ཕྱིན་གྱི་དོན་བསྒོམ་མཁན་ཡིན་པ་ལས།འབུམ་ཀློག་མཁན་ལ་ཟེར་བ་མིན་གསུངས།འདི་དུས་སར་བུ་མང་པོར་ཕྱག་ཆེན་གྱིས་ཁྲིད་འདེབས་དུས་ཁ་ཅིག་ལ་ཁྲིད་མ་ཐེབ་པ་བྱུང་བས།ཡང་ཡང་ངོ་སྤྲོད་བྱས་ཀྱང་ངོ་མི་འཕྲོད་པ་ནི་ཐོས་བསམ་གྱི་སྒྲོ་འདོགས་མ་ཆོད་པས་ལན་པས།ཐོས་བསམ་གྱིས་སྒྲོ་འདོགས་བཅད་ནས་ཕུ་ཐག་ཆོད་དགོས་གསུངས།